**JEGYZŐKÖNYV**

**Készült:** Telki Község Képviselő-testülete Pénzügyi Bizottságának 2016. március 29-én a Polgármesteri Hivatal tárgyalójában megtartott nyílt üléséről.

**Jelen vannak:**

Földvári-Nagy László Bizottság elnöke később érkezik

Szigeti Antal Bizottság tag bizottság ülését levezető elnök

Fillinger Zsófia Bizottsági tag

Király Péter Bizottság tag

Deltai Károly Polgármester

Takács Zoltán alpolgármester

Halász Terézia Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoport

**Szigeti Antal Bizottsági elnök helyettes az ülést vezető elnök** köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja.

A jegyzőkönyv hitelesítésre Király Péter bizottsági tagot kéri fel.

Telki Község Képviselő-testülete Pénzügyi- Bizottsága (egyhangú szavazattal - 4 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

**Napirendi pontok:**

1./A műfüves sportpálya felújításáról

**Előterjesztő: Polgármester**

2./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.

**Előterjesztő: Polgármester**

**Napirend tárgyalás**

1./A műfüves sportpálya felújításáról

**Előterjesztő: Polgármester**

**Szigeti Antal ülést levezető elnök:**   Ismertette a napirendi pont címét, kérte a jelenlévőket a tartalomhoz hozzászólni.

**Halász Terézia képviselő:**  Kik pályázhatnak a felújításra és a műfű cseréjére?

**Takács Zoltán Alpolgármester**:Ez az előterjesztés egyelőre csak a háló cseréjére vonatkozik. Erre kértek be ajánlatot, a műfű cseréjére csak egy előzetes informatív árajánlat érkezett be Danóczy Balázs segítségével. Természetesen konkretizálni szükséges az ajánlatokat a döntés után.

**Szigeti Antal ülést levezető elnök:**   Sajnos a pálya az intenzív használatnak köszönhetően

elhasználódik, szükség van a felújításra. Javaslom a pálya közösségi felügyeletét, mivel más

településről is járnak ide és használják.

**Takács Zoltán Alpolgármester**: Ezért is került be a javaslat a PÜB elé. Fontos a felújítás a biztonság miatt is, mivel alulra kisebb, 5 cm-es szövésű háló kerülne felszerelésre, így a gyerekek nem tudnának rá felmászni. Mivel java részt adományokból épült a pálya zárása nem javasolt, javasolnám, hogy a használó csapatonként kerüljön kijelölésre egy személy, aki az állagmegóvásért felelős.

**Móczár Gábor Alpolgármester:**    A pályát legintenzívebben és legtöbbet a Telki Focisuli használja, akik díjat szednek a tanulóktól. Javaslom, hogy a Focisuli, mivel jövedelemszerzés is van az ő esetükben jobban járuljon hozzá a költségekhez is részint a felújítás, részint a fenntartás költségeire is. Javaslom, hogy időarányosan járuljanak hozzá a használók a költségekhez.

**Fillinger Zsófia:** Nem lehet a Focisulit ugyanúgy bevonni , mint ahogy a Telki SE is fizet a tornaterem használatért.

**Deltai Károly Polgármester**: A Focisuli valóban a legnagyobb használó, és jövedelmet szerez, ezért őket külön kellene venni a civilektől a hozzájárulás számításakor. Fizetnek évente hozzájárulást a pálya világításából évi 300 000 Ft nagyságú összeggel. Javaslom a Focisuli hozzájárulásának újraszámítását.

**Földvári-Nagy László Bizottsági elnök megérkezik.**

**Szigeti Antal ülést levezető elnök:** *szavazásra bocsátja az előterjesztést.*

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**23/2016. (III.29.) PÜB. számú**

**állásfoglalása**

A Pénzügyi Bizottság 4 igen szavazattal – 4 fő bizottsági tag volt jelen az ülésen - egyhangúan elfogadásra javasolja a képviselő-testületnek műves sportpálya felújításáról szóló előterjesztést.

**2./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.**

**Előterjesztő: Polgármester**

**Deltai Károly Polgármester:** Nincs hozzáfűznivalója a napirend előterjesztéséhez, teljesek az összegek, kismértékben nőttek a tavalyi összegekhez képest.

**Szigeti Antal ülést levezető elnök:** *szavazásra bocsátja az előterjesztést.*

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**24/2016. (III.29.) PÜB. számú**

**állásfoglalása**

A Pénzügyi Bizottság 3 igen szavazattal, egy tartózkodás mellett - 4 fő bizottsági tag volt jelen - az ülésen elfogadásra javasolja a képviselő-testületnek Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása vonatkozó előterjesztést.

Az ülésen több kérdés, hozzászólás, észrevétel nem hangzott el. A bizottság elnöke megköszönte a jelenlévők munkáját, az ülést bezárta.

Szigeti Antal Király Péter

Bizottság ülését levezető elnök Bizottsági tag